ЕВРАЗИЯ ЭКОНОМИКАЛЫК КОМИССИЯСЫ
КОЛЛЕГИЯ


ТЕСКЕМЕ


2017-жылдын «13» декабры	               № 180	                         Москва шаары

Евразия экономикалык комиссиясынын Кеңешинин «Өсүмдүктөрдөн алынуучу баштапкы сырьелорду айдап-себүү, жыйноо, кайра иштетүү жана сактоонун алгылыктуу тажрыйбаларын бекитүү жөнүндө» чечиминин долбооруу тууралуу

1. Евразия экономикалык комиссиясынын Кеңешинин «Өсүмдүктөрдөн алынуучу баштапкы сырьелорду айдап-себүү, жыйноо, кайра иштетүү жана сактоонун алгылыктуу тажрыйбаларын бекитүү жөнүндө» чечиминин долбоору жактырылсын (тиркелет) жана ал Евразия экономикалык комиссиясынын Кеңешине кароо үчүн жиберилсин.
2. Ушул тескеме Евразия экономикалык бирлигинин расмий сайтына жайгашкан күндөн тартып күчүнө кирет.

Евразия экономикалык комиссиясынын
 Коллегиясынын төрагасы							Т.Саркисян




















ЕВРАЗИЯ ЭКОНОМИКАЛЫК КОМИССИЯСЫ
КЕҢЕШ


ЧЕЧИМ


«  »  20-ж.	              №	                                       шаары

Өсүмдүктөрдөн алынуучу баштапкы сырьелорду айдап-себүү, жыйноо, кайра иштетүү жана сактоонун алгылыктуу тажрыйбаларынын эрежелерин бекитүү жөнүндө

2014-жылдын 29-майындагы Евразия экономикалык бирлиги жөнүндө келишимдин 30-беренесине, 2014-жылдын 23-декабрындагы Евразия экономикалык бирлигинин алкагында дарылоочу каражаттардын бирдиктүү принциптери жана колдонуу эрежелери жөнүндө макулдашуунун 4-беренесине, Евразия экономикалык комиссиясынын Кеңешинин 2017-жылдын 17-майындагы № 15 тескемеси менен бекитилген 2017-2019-жылдарга Евразия экономикалык бирлигинин алкагында дарылоочу каражаттар жана медициналык буюмдардын жалпы рыногун жөнгө салуу маселелери боюнча Евразия экономикалык комиссиясынын актыларынын тизмесинин 7-пунктуна ылайык, Евразия экономикалык комиссиясынын Кеңеши  чечти:
1. Өсүмдүктөрдөн алынуучу баштапкы сырьелорду айдап-себүү, жыйноо, кайра иштетүү жана сактоонун алгылыктуу тажрыйбаларынын тиркелген эрежелери бекитилсин.
2. Ушул Чечим расмий жарыяланган күндөн 6 ай өткөндөн кийин күчүнө кирет.

Евразия экономикалык комиссиясынын Кеңешинин мүчөлөрү:

	Армения
Республикасынан
	Беларусь
Республикасынан
	Казакстан
Республикасынан
	Кыргыз
Республикикасынан
	Россия
Федерациясынан

	


В. Габриелян
	


В. Матюшевский
	


А. Мамин
	Т. Абдыгулов
	И. Шувалов 

Евразия экономикалык комиссиясынын 
Кеңешинин 20-ж.   № чечими менен 

	Өсүмдүктөрдөн алынуучу баштапкы сырьелорду айдап-себүү, жыйноо, кайра иштетүү жана сактоонун алгылыктуу тажрыйбаларынын 
	ЭРЕЖЕЛЕРИ

I. Жалпы жоболор

1. Бул Эрежелер медициналык колдонууга багытталган өсүмдүктөрдөн алынуучу баштапкы сырьелорду айдап-себүү, жыйноо (даярдоо), кайра иштетүү жана жыйноонун алгылыктуу тажрыйбаларына, жана бул тажрыйбалардын сапатын камсыздоочу системага болгон талаптарды белгилейт. Дары өсүмдүктөрүнүн сырьесун өндүрүү жана кайра иштетүү активдүү фармацевттик субстанцияга түздөн-түз таасир этет.
2. Өсүмдүктөрдөн алынган баштапкы материалдардын кайрадан иштетилгендеги сапатын камсыздоо үчүн жапайы жана атайын өстүрүлгөн өсүмдүктөрдүн курамындагы компоненттеринин татаалдыгына жана аналитикалык ыкмалардын мүмкүнчүлүктөрүнүн чектелгендигине байланыштуу дары өсүмдүктөрүдү айдап-себүү, чогултуу (даярдоо), кайра иштетүү жана сактоо учурунда алардын компоненттеринин мүнөзүн аныктоодо тийиштүү сапаттын кепилдик системасы талап кылынат. 
3. Бул Эрежелердин негизги максаты дары өсүмдүктөрүнүн сырьесун колдонуучулардын коопсуздугун камсыз кылуу үчүн, ошондой эле окшош өсүмдүктөрдү алмаштырып алуу жана адистердин төмөнкү квалификациясы жана дары өсүмдүктөрүнүн сырьесунун сапатынын тийиштүү стандарттарын аныктоочу көзөмөлдүн жоктугунан улам курчап турган чөйрөгө зыян келтирүү ыктымалдыгынан алыс болуу үчүн дары өсүмдүктөрүнүн сырьесунун сапатын камсыздоочу тиешелүү системаны түзүү болуп саналат.  Дары өсүмдүктөрүнүн сырьесун себүү, жыйноо (даярдоо), кайра иштетүү жана сактоо этаптарында сапатты төмөндөтүп алуудан качуу жана микробиологиялык оордук келүүлөрдү азайтуу үчүн гигиеналык талаптардын жана санитардык нормалардын, ошондой эле дары өсүмдүктөрүнүн сырьесун кайрадан кылдат иштетүүнү колдонуу чөйрөсүндө Евразия экономикалык бирлигинин мүчө мамлекеттеринин (мындан ары – мүчө мамлекеттер, Бирлик) мыйзамдарынын сакталышын камсыздоо зарыл. 
4. Бул Эрежелер дары өсүмдүктөрүнүн сырьесун айыл чарбасында өндүрүүдө, анын ичинде органикалык өндүрүш жана жапайы дары чөптөрдүн сырьесун даярдоодо кеңири колдонулат. 
5. Бул Эрежелердин максаттары үчүн төмөнкүлөрдү камтыган түшүнүктөр колдонулат:
«дары өсүмдүктөрүнүн сырьесу», «дары өсүмдүктөрү» «өсүмдүктөрдөн алынуучу баштапкы сырьелор» (herbal rawmaterials) – жаңы үзүлгөн же кургатылган өсүмдүктөр, балырлар, козу карындар же эңилчектер, алардын бүтүн же майдаланган бөлүктөрү, дарылык каражаттарды өндүрүү үчүн колдонулуучу өсүмдүктөрдүн түркүмдөрүнүн топтору. Кээ бир атайын иштетүүгө болбой турган чайырлар (мисалы, гуммиарабик, камеди) дагы дары өсүмдүктөрүнүн сырьесу болуп эсептелет. Дары өсүмдүктөрүнүн сырьесу өсүмдүктүн пайдаланылган бөлүгү жана биноминалдык системасы (түркүмү, түрү) менен тиешелүү ботаникалык аты, ар түрдүүлүгү жана автор тарабынан ыйгарылган ботаникалык атын көрсөтүү менен так аныкталат;
«органикалык өндүрүш» (organic production) – синтетикалык жер семирткичтер, пестициддер, өсүмдүктүн өсүүсүн жөнгө салуучулар, азыктандыруучу кошулмалар, генетикалык жактан өзгөртүлгөн организмдерди пайдаланууну пландуу азайтуунун алкагында айыл чарбасын башкаруунун формасы. Органикалык өндүрүштө өндүрүмдүүлүктү жогорулатуу, өсүмдүктөрдү минералдык азыктандыруу менен камсыз кылуу, зыянкечтер жана отоо чөптөр менен күрөшүү үчүн которуштуруп айдоонун, органикалык жер семирткичтердин (кык, компос ж.б.) таасири, топуракты иштетүүнүн ар кандай ыкмалары д.у.с аракеттер колдонулат;
6. Бул Эрежелер 2016-жылдын 3-ноябрындагы Евразия экономикалык комиссиясынын Кеңешинин № 77 чечими менен бекитилген Евразия экономикалык бирлигинин Алгылыктуу өндүрүштүк тажрыйбалардын эрежелеринин II бөлүмү менен бирге колдонулушу керек. Бул Эрежелер көрсөтүлгөн эрежелерде белгиленген талаптарга кошуп, тиешелүү сапаттарды камсыз кылуу үчүн зарыл болгон дары өсүмдүктөрүнүн сырьесун өндүрүүнүн негизги маанилүү баскычтарындагы талаптарды белгилейт.  
7. Бул Эрежелер жеке ишкерлер жана дары өсүмдүктөрүнүн сырьесун чогултуу (даярдоо) жана өстүрүү менен алектенген чарбалык субъекттерден баштап, дары өсүмдүктөрүнүн сырьесун өндүрүүчү жана сатып өткөрүүчүлөргө чейинки өндүрүштүн жүрүшүнүн бардык катышуучуларына тиешелүү. Дары өсүмдүктөрүнүн сырьесун өндүрүүчүлөр жана сатып өткөрүүчүлөр бул Эрежелердин талаптарын сактоосу, алар тарабынан сериясына иш-аракеттер документтерде (досье) көчүрмөлөнүп документтештирилиши зарыл жана дары өсүмдүктөрүнүн сырьесун өндүрүү процессинин бардык катышуучуларынан бул Эрежелерди сактоону талап кылуу керек (эгерде башка нерселер негиздүү болбосо).  
8. Дары өсүмдүктөрүнүн сырьесун өстүрүү, жыйноо, кайра иштетүү жана сактоо жоголуп кетүү коркунучунда турган (СИТЕС) жапайы фауна жана флоралардын түрлөрүн Эл аралык соодалоо жөнүндө конвенциянын жоболорунун сакталуусу менен жана курчап турган чөйрөгө зыян келтирбестен ишке ашуусу керек. 
II. Сапатты камсыз кылуу
9. Дары өсүмдүктөрүнүн сырьесунун сапатын камсыздоо максатында макулдашылган мүчө мамлекеттердин мыйзамдарынын талаптарын эске алуу менен дары өсүмдүктөрүнүн сырьесун ташып жеткирүүчүлөр менен дары өсүмдүктөрүнүн сырьесун сатып алуучулардын ортосунда дары өсүмдүктөрүнүн сырьесунун сапатынын мүнөзүн, анын ичинде активдүү компоненттерди камтуу, макроскопикалык жана жыпар жыттуу касиеттери, микробдук кирдөөнүн чектелген мааниси, химиялык заттарды, оор металдардын калдыгынын  кармалышы ж.б.у.с. макулдашуу менен жазуу түрүндөгү макулдашуулар (келишимдер) түзүлөт. 
III. Кызматкерлер жана кызматкерлерди үйрөтүү
10. Дары өсүмдүктөрүнүн сырьесун кайра иштетүүдөгү бардык операциялар (процедуралар) гигиеналык талаптарды жана санитардык нормаларды колдонуу чөйрөсүндөгү мүчө мамлекеттердин мыйзамдарына шайкеш келүүсү зарыл. Дары өсүмдүктөрүнүн сырьесун кайра иштетүүгө тиешеси бар бардык кызматкерлер өндүрүүчү тарабынан документ түрүндө белгиленген жеке гигиенанын деңгээлдерин сактоолору зарыл жана санитардык-гигиеналык жоопкерчиликке байланыштуу маселелер боюнча тиешелүү даярдоодон өтүшөт. 
11. Дары өсүмдүктөрүнүн сырьесун өстүрүү, жыйноо, кайра иштетүү жана сактоо этаптарына катышып, иштеген бардык кызматкерлер үчүн өндүрүүчү тиешелүү санитардык-гигиеналык шарттарды камсыздап берүүсү керек.  
12. Дары өсүмдүктөрүнүн сырьесун өстүрүү, жыйноо (даярдоо), жана (же) кайра иштетүүгө түздөн-түз катышкан кызматкер уулуу же аллергияны пайда кылуучу дары өсүмдүктөрүнүн сырьесу менен ууланып калуусун алдын-алуу үчүн талапка жооп бере турган коргоочу кийимдер менен камсыз болуусу зарыл. 
13. Тамак кирүү жолдорундагы жугуштуу оорулар менен, анын ичинде диарея менен ооруган кызматкерлер же бул ооруларды алып жүрүүчүлөр толук айыкканга чейин дары өсүмдүктөрүнүн сырьесу менен иштөөдөн бошотулушу зарыл.  
14. Ачык жаракаты, тери оорулары жана сезгенүүсү бар кызматкерлерге дары өсүмдүктөрүнүн сырьесу менен иштөөгө уруксат берилбейт же толук айыкканга чейин талапка жооп бере турган коргоочу кийимди (кол каптарды) колдонуусу керек. 
15. Тиешелүү билимди талап кылган ишти аткарууга чейин кызматкерлерди ботаниканын негиздери боюнча даярдоодон өткөрүү зарыл.  
16. Дары өсүмдүктөрүнүн сырьесун даярдоочулар (чогултуучулар) алар даярдай турган  (жыйнала турган) дары чөптөр жөнүндө зарыл болгон билимге ээ болуп, анын ичинде дары өсүмдүктөрдү аныктоого, мүнөздөөгө жана өскөн жерлерине байланыштуу талаптарды билүүсү керек. Калктын саламаттыгы үчүн болгон бардык тобокелчиликтерден алыс болуу үчүн даярдоочулар (жыйноочулар) ботаникалык жактан жакын жана (же) морфологиялык жактан окшош өсүмдүктөрдү таанып жана айырмалай билүүсү зарыл. Дары өсүмдүктөрүнүн сырьесунун тиешелүү сапатын камсыз кылуу үчүн даярдоочулар (жыйноочулар) жыйноонун эң жакшы мөөнөтү жана ыкмалары тууралуу жетишерлик билимге ээ болуусу керек. 
17. Эгерде даярдоочулар (жыйноочулар) Эрежелердин 16-пунктунда көрсөтүлгөн билимге ээ болушпаса, аларды үйрөтүүнү камсыз кылып, алардын ишин көзөмөлдөп жана зарыл болгон тиешелүү эсептик документтерин так жүргүзүп туруу керек.
18. Дары өсүмдүктөрүнүн сырьесун өстүрүү жана башка иштердин түрү менен алектенген кызматкерлер өстүрүүнүн ыкмалары, анын ичинде гербицид жана пестициддерди колдонуу тууралуу даярдыктан өткөн болушу зарыл.  
19. Дары өсүмдүктөрүнүн сырьесун даярдоочулар (жыйноочулар) курчап турган чөйрөнү коргоо маселелери боюнча, анын ичинде өсүмдүктөрдүн коргоого алынган түрлөрүнө мамиле жасоонун эрежелери тууралуу маалыматтар менен тааныш болушу керек. 
IV. Имараттар, турак жай жана өндүрүштүк зоналар
20. Чогултулган дары өсүмдүктөрүнүн сырьесун кайра иштетүү үчүн пайдаланылган жайлар таза жана желдеп турушу керек. Чогултулган дары өсүмдүктөрүнүн сырьесун кайра иштетүү үчүн пайдаланылган имаратта (жайда) айыл чарба жаныбарларын кармоого жол берилбейт. 
21. Чогултулган дары өсүмдүктөрүнүн сырьесу турган жайлар чымчыктар, курт-кумурскалар, кемирүүчүлөр жана үй жаныбарлары кире албагыдай, тиешелүү коргоолор менен камсыз болушу зарыл. Дары өсүмдүктөрүнүн сырьесун кайра иштетүүгө жана сактоого ылайыкталган бардык жерлерде зыянкечтер менен күрөшүү үчүн тиешелүү чараларды көрүү керек (мисалы, капастарды (кылтак) колдонуу, зыянкечтерди жок кылуучу электрдик түзмөктөр ж.д.у.с., бул аракеттер атайын даярдалган кызматкерлер же подрядчиктер тарабынан ишке ашырылышы жана аткарылышы зарыл). 
22. Таңгакталган дары өсүмдүктөрүнүн сырьесун бетондолгон же жеңил тазалана турган төшөмөлү бар жайларда сактоо керек:
1) Атайын төшөмөлдөрдө;
2) Тазалоо жана желдетүү үчүн дубалдан жетишерлик алысыраак аралыкта;
3) Аралашып, кирдеп калууну алдын алуу үчүн дары өсүмдүктөрүнүн сырьесунун түрлөрүн бири-биринен бөлөк сактоо. 
23. Органикалык өндүрүү ыкмасы менен алынып, таңгакталган дары өсүмдүктөрүнүн сырьесун башка бардык дары өсүмдүктөрүнүн сырьелорунан бөлөк сактоо зарыл. 
24. Дары өсүмдүктөрүнүн сырьесу иштетилген жайлар өндүрүштүк жайлар, кийинүүчү жайлар жана кол жууганга мүмкүнчүлүгү бар дааратканалардан  бөлүнгөн болушу керек. 
V. Жабдуулар
25. Өсүмдүктөрдү өстүрүү жана кайра иштетүү процессинде колдонулган жабдуулар дары өсүмдүктөрүнүн сырьесу менен зыяндуу заттардын (мисалы, күйүүчү-майлоочу материалдар, машиналардан чыккан газдар ж.б.) аралашып кетүүсүнө жол берилбеши керек.  
26. Жер семирткичтер жана пестициддер менен иштөө үчүн колдонулуучу, өлчөөчү каражаттарга кирген жабдуулар калибрлөөнүн белгиленген аралыгына ылайык  калибрлөөгө тийиш. 
27. Чогултулган дары өсүмдүктөрүнүн сырьесу менен өсүмдүктөрдүн калдыктары аралашып кетүүсүн алдын алуу үчүн  жабдуулардын бөлүктөрүн колдонуудан соң дайыма тазалап туруу зарыл. 
28. Жабдуулар дары өсүмдүктөрүнүн сырьесу химиялык жана башка зыяндуу заттар менен аралашып кетүү мүмкүнчүлүгүнө жол бербеген талаптагыдай материалдардан даярдалышы зарыл. 
VI. Документтер
29. Документтештирүү зарыл:
1) дары өсүмдүктөрүнүн сырьесунун негизинде даярдалган дарынын сапатына таасир бере турган дары өсүмдүктөрүнүн сырьесу менен ишке ашырылган бардык операциялар жана жол-жоболор;
2) дары өсүмдүктөрүнүн сырьесунун химиялык курамына таасир эте турган, өзгөчө өсүмдүктөр өсүп жаткан мезгилдердеги (мисалы, экстремалдык аба-ырайынын шарттары, зыянкечтер ж.д.у.с.) өзгөчө кырдаалдар;
3) өстүрүлгөн дары өсүмдүктөрүнүн сырьесун кайра иштетүүнүн бардык баскычтарын, анын ичинде айдалган жерди кошуп. Бардык өндүрүүчүлөр өстүрүлгөн дары өсүмдүктөрү боюнча баяндоолор жана анын өсүү өзгөчөлүктөрү менен болгон талаа жазууларын, ошондой эле алгач бул жердеги өстүрүлгөн өсүмдүктөргө байланыштуу тиркемеге ылайык форма боюнча колдонулган өсүмдүктөрдү коргоочу каражаттар тууралуу баяндаган талаа жазууларын сактоого зарыл;
4) фумиганттарды пайдалануу.
30. Дары өсүмдүктөрүнүн сырьесун өстүрүү жөнүндөгү документтерде жыйноонун ыкмасы, көлөмү жана күнү, ошондой эле өндүрүш процессинде колдонулган химиялык жана башка заттар (мисалы, жер семирткич, пестициддер, гербициддер, өстүрүүчү заттар ж.б.у.с.) көрсөтүлүшү керек. 
31. Дары өсүмдүктөрүнүн сырьесун жыйноочу (даярдоочу) жердин географиялык абалы жана жыйноо мезгили так аныкталуусу үчүн максималдуу түрдө так көрсөтүлүүгө тийиш. 
32. Дары өсүмдүктөрүнүн сырьесунун ар бир сериясы биринчи тамыр алгандан берки байкоолорду камтышы керек. Сериянын катар санын жана маркалоосун ыйгаруу өндүрүштүн алгачкы баскычтарында ишке ашуусу керек. Жапайы жана атайын өстүрүлгөн дарылык чөптөрдөн алынган дары өсүмдүктөрүнүн сырьесу сериялардын ар кандай номерлери менен белгиленүүсү зарыл. 
33. Ар кайсыл жерлерде өскөн дары өсүмдүктөрүнүн сырьесунун серияларын сыноолордун жыйынтыгында алынган аралашманын бирдей экендиги тастыкталган учурларда гана бириктирүүгө жол берилет. Мындай операцияларды толугу менен документтештирүү зарыл. 
34. Дары өсүмдүктөрүнүн сырьесун өндүрүүчү же даярдоочу (жыйноочу) жана сатып алуучунун ортосунда түзүлгөн бардык макулдашуулар менен келишимдер жазуу жүзүндө аткарылышы зарыл. Өстүрүү, жыйноо жана кайра иштетүү мындай макулдашууларга ылайык аткарылгандыгы боюнча дагы документ түрүндө тастыкталышы керек. Документтерде географиялык абалы, кайсыл өлкөдө чыгарылгандыгы, өндүрүүчү, сапатына жоопкер ж.д.у.с. көрсөтүлүшү керек.  
35. Макулдашуулардын (келишимдердин) негизинде жүргүзүлгөн ички жана тышкы сапатты текшерүүлөрдүн жыйынтыгы (текшерүүлөр болгон учурларда) документтештирилиши керек жана 10 жылдан аз эмес убакытка сакталышы зарыл (бардык документтердин, текшерүүлөрдүн жыйынтыгы боюнча отчеттордун, аналитикалык отчеттордун жыйынтыктары).
VII. Үрөндөр жана өсүмдүктөрдү отургузуучу материал
36. Үрөндөр түркүмү, түрү, отургузуунун ар түрдүүлүгү (сорту, химиялык түзүлүшү, келип чыгышы) сыяктуу белгилери иденттештирилген жана байкалган өсүмдүктөрдөн алынышы керек. 
37. Эреженин 36-пунктунда көрсөтүлгөн талаптар вегетативдик жол менен көбөйгөн өсүмдүктөр үчүн да тиешелүү. Үрөн жана (же) вегетативдик жол менен көбөйүп, органикалык өндүрүштө колдонулган дары өсүмдүктөрү Бирликтин укуктары жана мүчө мамлекеттердин мыйзамдары менен бекитилген талаптарга ылайык, органикалык катары сертификацияланышы керек. Оорубаган, таза өсүмдүктүн өсүшүнө кепилдик берүү үчүн баштапкы материал зыянкечтерден жана ар кандай оорулардан максималдуу түрдө таза болушу зарыл.  
38. Өндүрүштүк процесстин бардык жүрүшүндө өсүмдүктүн башка түрлөрү жана ар түрдүүлүгү, ошондой эле өсүмдүктүн башка бөлүктөрүнүн жок болушун көзөмөлдөө зарыл жана алардын өндүрүштүк процесске кошулуп кетүүсүнө жол бербөө керек. 
39. Генетикалык жактан өзгөртүлгөн өсүмдүктөрдү жана үрөндөрдү колдонуу Бирликтин укуктары жана мүчө мамлекеттердин мыйзамдары тарабынан белгиленген талаптарга шайкеш келүүгө тийиш. 
VIII. Өстүрүү
40. Өстүрүүнүн колдонулган ыкмасына (стандарттык же органикалык) көз карандысыз түрдө ар кандай типтүү иш тартиби колдонулушу мүмкүн, муну менен бирге эле өстүрүүнүн жүрүшүнө катышпаган курчап турган чөйрөгө таасир этүүдөн алыс болуу керек. Натыйжалуу айыл чарбасына жана өсүмдүк өстүрүүгө мүнөздүү принциптер, анын ичинде талаптагыдай айдап-себүү дагы сакталууга тийиш. 
1. Топурак жана жер семирткичтерди чачуу
41. Дары өсүмдүктөрүдү баткактар, оор металлдар, калдыктар, өсүмдүктү коргоочу каражаттар жана (же) башка химикаттар менен булганган топуракка өстүрүүгө болбойт. Өсүмдүктү өстүрүү жана коргоо үчүн бардык химиялык заттарды колдонууну болушунча азайтуу керек. 
42. Кыкты колдонуудан мурда кылдат компостирлөө керек, анын курамында адамдардын заңы болбоого тийиш. 
43. Жер семирткичтер аздан жана дары өсүмдүктөрүнүн конкреттүү түрлүрүнүн талаптарына ылайык колдонулууга тийиш. Жер семирткичтерди жер кыртышынын арыктап кетүүсүн азайтуу үчүн колдонуу керек.  
2. Сугаруу
44. Сугаруу конкреттүү бир дарылык өсүмдүктүн өсүүсү жана өнүгүүсү үчүн зарыл болгон шарттарды эске алуу менен жүргүзүлүүгө жана көзөмөлгө алынууга тийиш. 
45. Сугатка колдонулган суунун сапаты мүчө мамлекеттердин мыйзамдарынын талаптарына жооп бериши зарыл. 
3. Тейлөө маданияты жана дары өсүмдүктөрүн коргоо
46. Топурак кыртышын конкреттүү бир дары өсүмдүктөрүнүн өсүүсү жана өнүгүүсү үчүн зарыл болгон шарттарды эске алуу менен иштетүү зарыл.
47. Пестициддер жана гербициддерди колдонуудан алыс болуу керек. Зарыл болгон учурда, уруксат берилген өсүмдүктөрдү коргоочу каражаттарды колдонуу өндүрүүчүнүн сунуштарына жана мүчө мамлекеттердин мыйзамдарынын талаптарына шайкеш келгендей, аз натыйжалуу өлчөмдө колдонулууга тийиш. Өсүмдүктөрдү коргоочу каражаттарды колдонуу бир гана адистешкен кызматкер тарабынан, атайын бул максаттарга дайындалган жабдууларды колдонуу менен ишке ашырылуусу керек. Мындай иштетүүлөр менен жыйым-теримдин ортосундагы убакыттын минималдуу аралыгы өсүмдүктү коргоочу каражатты өндүрүүчүлөрдүн сунуштарына шайкеш болууга тийиш жана же дары өсүмдүктөрүнүн сырьесун сатып алуучулар менен макулдашуу зарыл. Дары өсүмдүктөрүнүн сырьесунда максималдуу түрдө уруксат берилген өсүмдүктөрдү коргоочу каражаттардын калдыгы Биримдиктин Фармакопеясына, ал эми ал жок болгон учурда – мүчө мамлекеттердин фармакопеясына же Алиментариус кодексинин жоболоруна шайкеш келүүгө тийиш. 
IX. Даярдоо
48. Даярдалган дары өсүмдүктөрүнүн сырьесун идентификациялоо жана текшерүү иштерин аткаруучу, ошондой эле даярдоочулардын ишин көзөмөлдөөчү кызматкерлерди дайындоо зарыл. 
49. Даярдоону мүчө мамлекеттердин айлана-чөйрөнү коргоого байланыштуу учурдагы мыйзамдарына шайкеш келгидей ишке ашыруу зарыл. Даярдоонун ыкмалары айлана-чөйрөгө зыян келтирбеши жана дары өсүмдүктөрүнүн сырьесунун кайра калыбына келүүсүнө тоскоолдук жаратпашы керек. 
50. Жоголуу коркунучунда турган (СИТЕС) жапайы фауна жана флоралардын түрлөрү менен эл аралык соода жүргүзүү жөнүндө конвенциянын жоболоруна ылайык мүчө мамлекеттердин ыйгарым органдарынын уруксатысыз дары өсүмдүктөрүнүн сырьесунун жоголуп бара жаткан түрлөрүнөн жыйноого жол берилбейт. 
X. Жыйноо
51. Дары өсүмдүктөрүнүн сырьесу алдыга коюлган пландаштырууну эске алуу менен анын мыкты сапатка ээ болуп турган мезгилинде чогултулууга тийиш.  
52. Бузулган өсүмдүктөрдү же алардын бөлүктөрүн алып салуу талап кылынат же Бирликтин Фармакопеясында, ал жок болгон учурда мүчө мамлекеттердин фармакопеясында бекитилген, уруксат берилген чектерге ылайык аларды колдонууну чектөө талап кылынат. 
53. Дары өсүмдүктөрүнүн сырьесун жыйноону тиешелүү аба-ырайынын шарттарында, нымдуу топурак кыртышынан качуу менен, шүүдүрүмдөр, жаан жана абанын жогорку нымдуулугу жок учурда (климаттык аймакты эске алуу менен) ишке ашыруу керек. Эгерде нымдуу шарттарда жыйналган болсо, дары өсүмдүктөрүнүн сырьесуна жагымсыз таасир этүүчү нымды болтурбоо боюнча чараларды көрүү зарыл. 
54. Дары өсүмдүктөрүнүн сырьесун кесүү жана жыйноо үчүн колдонулган куралдар жана жыйноочу машиналар дары өсүмдүктөрүнүн сырьесу топурак менен булганып калуу мүмкүнчүлүгү аз болуусу үчүн жөнгө салынган болуусу керек. 
55. Чогултулган дары өсүмдүктөрүнүн сырьесу топурак менен аралашпашы керек, аны ным жок жерге дароо ташып кетүү зарыл. 
56. Жыйноо учурунда чогултулган дары өсүмдүктөрүнүн сырьесуна уулуу отоо чөптөрдүн кошулуп кетүүсү болбошу үчүн сактык чараларын көрүү зарыл. 
57. Дары өсүмдүктөрүнүн сырьесун жыйноо учурунда колдонулган контейнерлер таза болуусу жана мурда жыйналган өсүмдүктөрдүн калдыктары жок болуусу керек. Колдонулбаган контейнерлерди нымдан сакталган, зыянкечтер тарабынан жабыркабаган жана кемирүүчүлөр, айыл чарба жана үй жаныбарлары үчүн жеткиликсиз болгон жерде сактоо зарыл. 
58. Жыйналган дары өсүмдүктөрүнүн сырьесун анын сапатын пайдасыз өзгөрүүлөргө алып келиши мүмкүн болгон механикалык жабыркоодон жана тыгыз салуудан (мисалы, каптардын же пакеттердин толуп же биринин үстүнө бири жыйналуусунун натыйжасында) алыс болуу керек. 
59. Жылуулуктан улам өсүмдүктөрдүн бузулуп кетүүсүнөн алыс болуу үчүн жыйналган дары өсүмдүктөрүнүн сырьесун кыска мөөнөттө кайра иштетүүчү өндүрүштүк аянтчага жеткирүү зарыл. 
60. Жыйналган дары өсүмдүктөрүнүн сырьесун зыянкечтерден, кемирүүчүлөрдөн, айыл чарба жана үй жаныбарларынан коргоо керек. Зыянкечтер менен күрөшүү боюнча көрүлгөн чараларды сөзсүз түрдө документтештирүү зарыл. 
XI. Алгачкы иштетүү
61. Алгачкы иштетүүгө жууп-тазалоо, кургатуу алдындагы кесүү, фумигациялоо, тоңдуруу, дистилляциялоо, кургатуу ж.д.у.с. кирет. Алгачкы иштетүүнүн бардык баскычтарын дары өсүмдүктөрүнүн сырьесу жыйналгандан соң дароо аткаруу зарыл жана мүчө мамлекеттердин мыйзамдарынын талаптарына шайкеш келүүсү керек. 
62. Кайра иштетүү боюнча өндүрүштүк аянтчага түшкөндөн кийин жыйналган дары өсүмдүктөрдүн сырьесун токтоосуз түшүрүү жана таңгактоо зарыл. Кайра иштетүүгө чейин материал түз тийген күн нуруна дуушар болбошу керек (бул качан зарыл болгондон башка учурларда), ошондой эле аны жаан-чачындан, зыянкечтер тарабынан талкалануудан д.у.с. коргоо зарыл. 
63. Дары өсүмдүктөрүнүн сырьесун ачык абада кургатууда жука катмарларга бөлүштүрүү зарыл. Абанын айланып туруусун камсыздоочу кургатуу үчүн курулмалар жерден жетишерлик аралыкта бийик жайгашуусу керек. Жерде же күн нуру түз тийген жерде жайгашкан курулмаларда өсүмдүктөрдү кургатууга жол берилбейт, эгерде сырьену даярдоо шарттары муну талап кылбаса. Көгөрүп кетүүнү алдын алуу үчүн дары өсүмдүктөрүнүн сырьесунун тегиз кургоосун камсыз кылуу зарыл. 
64. Кургатуунун шарттарын кылдат тандап алуу зарыл (ачык абада кургатуудан тышкары): температураны, кургатуу мөөнөтүн, абанын айлануусун ж.у.с. Бул дарылык өсүмдүктүн кайсы бөлүгү экендиги (тамыры, жалбырагы, гүлү) жана активдүү компоненттеринин мүнөзүнөн (мисалы, эфир майы) көз каранды. Тандалып алынган кургатуунун шарттарын толугу менен документтештирүү зарыл. 
65. Бардык материалдарды текшерүү зарыл жана керек болгон учурда сапатсыз продуктуларды жана башка заттарды жок кылуу үчүн электер аркылуу элөө керек. Электи таза кармоо менен аларды дайыма техникалык тейлөөдөн өткөрүп туруу зарыл.  
66. Өндүрүшчүлөр тарабынан белгилүү мезгилдерге ылайык, өз убагында бошотулуп жана тазаланып турган, калдыктар үчүн маркаланган контейнерлер болушу зарыл. 
XII. Таңгактоо
67. Кайра иштетүү жана ички өндүрүштүк текшерүүлөрдөн соң коргоо жана зыянкечтер тарабынан зыянга учуроону кескин азайтуу үчүн кайра иштетилген дары өсүмдүктөрүнүн сырьесун таза жана кургак, мүмкүн болушунча жаңы баштыктарга, каптарга же кутуларга дароо таңгактоо зарыл. Маркалоо так болуп, коопсуз жана уулуу эмес материалдар менен аткарылган болушу зарыл, маалымат Евразия экономикалык комиссиясынын Кеңешинин 2016-жылдын 3-ноябрындагы № 76 чечиминде бекитилген Медициналык колдонуу үчүн дары өсүмдүктөрүдү жана ветеринардык дары өсүмдүктөрдү маркалоо талаптарына ылайык келиши керек.  
68. Көп ирет колдонула турган таңгактоочу материалды колдонуу алдында дыкаттык менен тазалоо жана кургатуу зарыл. Таңгактоочу материалды кийинки жолу колдонуу өсүмдүктүн кайчылаш контаминацияга алып келбеши керек. 
69. Таңгактоочу материалдар таза жана кургак жерде сакталышы керек жана зыянкечтер, айыл чарба жана үй жаныбарлары үчүн жеткиликсиз болушу зарыл. Таңгактоочу материалдарды, өзгөчө текстилдик материалдардан жасалган каптарды колдонууда дары өсүмдүктөрүнүн сырьесу кирдеп калбоосу камсыздалууга тийиш. 
XIII. Сактоо жана ташып жеткирүү
70. Таңгакталган кургак дары өсүмдүктөрдүн сырьесун, анын ичинде эфир майлуу кургатылган сырьену кургак, жакшы желдетилип турган, температуранын бир аз гана өзгөрүүсү бар жана абанын айлануусу жакшы жерде сактоо керек.  
71. Жаңы үзүлгөн дары өсүмдүктөрүнүн сырьесу 1ºC тан 5ºC чейинки температурада, тоңдурулган дары өсүмдүктөрдүн сырьесу -18ºCтан төмөнкү температурада  (же узакка сактоодо - 20ºC тан ылдыйкы температурада) сакталышы керек.
72. Таңгакталбаган дары өсүмдүктөрдүн сырьесун ташууда аны нымдан сактоо зарыл. Ферменттөө жана көгөрүү ыктымалдыгын азайтуу үчүн желдетилип турган контейнерлерди, желдеткичи бар транспорт каражаттарын, ж.б. желдетилген түзмөктөрдү колдонуу зарыл. Эфир майларын ташуу тиешелүү коопсуздук эрежелери менен жөнгө салынат жана мүчө мамлекеттердин мыйзамдарына ылайык ишке ашуусу керек. 
73. Дары өсүмдүктөрдүн сырьесун жана (же) кампаларды зыянкечтерге каршы фумигациялоо негиздүү зарылчылык болгондо гана жана атайын даярдыктан өткөн кызматкерлер тарабынан гана жүргүзүлүүгө тийиш. Каттоодон өткөн фумиганттарды гана колдонууга уруксат берилет. Зыянкечтерге каршы аткарылган бардык фумигациялоолор жөнүндө маалыматтар эсеп-кысап документтеринде көрсөтүлүүсү зарыл. 
74. Кампаларды фумигациялоо үчүн мүчө мамлекеттердин мыйзамдарына ылайык колдонууга уруксат берилген фумиганттарды гана колдонуу зарыл. 
75. Эгерде зыянкечтерге каршы күрөшүү тоңдуруу же каныккан буу менен ишке аша турган болсо, анда иштетүүдөн соң дары өсүмдүктөрүнүн сырьесунун нымдуулугун көзөмөлдөө зарыл. 
76. Сактоонун шарттары дары өсүмдүктөрүнүн сырьесунун зарыл болгон дарылык касиеттеринин сакталышына жооп бериши керек. 
______________

	ТИРКЕМЕ

Өсүмдүктөрдөн алынуучу баштапкы сырьелорду айдап-себүү, жыйноо, кайрадан иштетүү жана сактоонун алгылыктуу тажрыйбаларынын эрежелерине

                                              (форма)

Айдалуучу дары өсүмдүктөрү
жана аларды өстүрүүнүн өзгөчөлүктөрүн
СЫПАТТАЛЫШЫ

Өстүрүлгөн дары өсүмдүктөрү:
Илимий (латынча) аталышы (түркүмү, түрү, түрчөлөрү (ар түрдүүлүгү), сорту, автору) ________________________________________________
Орусча аталышы (барлары)  _________________________
Өсүмдүктүн чогултула турган бөлүгү _____________________________
Маданий өсүмдүктүн коду______________________________________
Өстүрүүнүн орду:
Район/аймак/өлкө  ___________________________________________
Талаа жайгашкан жер ___________________________________________
Өндүрүүчү:
Аталышы       _________________________________________________
Жайгашкан жери (юридикалык жактын дареги), жашаган жери (жеке ишкер катары катталган физикалык жактар үчүн)  _____________________________________________
Үрөн жана өсүмдүктү отургузуучу материал:
Түрү   _________________________________________________________
Сыпатталышы____________________________________________

Коммерциялык жактан жеткиликтүү: 
□ ооба (өндүрүүчүнүн жана сатуучунун аталышы көрсөтүлөт)______________
□ жок
Өстүрүү:
Отургузуучу материалды колдонуу (астын чийүү керек): топуракка отургузуу / кыйыштыруу
Датасы (күнү/айы/жылы) биринчи кыйыштыруу (себүү)  ____________
Датасы (күнү/айы/жылы) кайра отургузуу/кайра кыйыштыруу________
Солдордун ортосундагы аралык (см)_____________________________
Айдоо аянты (м2)   _____________________________________
Өнгөн өсүмдүктөрдүн пайызы  ___________________________________
Өсүмдүктөрдүн өсүүсүнүн пайыздык көрсөткүчү___________________
Өсүмдүктөрдүн ортосундагы аралык (см)__________________________
Отургузуудагы тыгыздыгы (шт/м2)________________________________
Которуштуруп айдоо    __________________________________________
Топурактын тиби: % чопо ________________ % кум_________________
% ылай______________________% органикалар_____________________
% башкалары (жазылат)_________________________________________
Топурактын рН ________________________________________________
Топурак кыртышынын нымды кармашы (асты чийилет): жакшы /жаман
Сугаруу
□ооба
□ жок
Топурак кыртышынын түшүмдүүлүгү (асты чийилет): жакшы / жаман
Топурак кыртышын алуу (алды чийилет): жакшы / жаман
Жери (алды чийилет): тегиз / жантайыңкы
Сугаттын түрү (алды чийилет) топурактын алдынан / каналдар менен / жаан түрүндө / чачыратуу менен
Суунун башаты (алды чийилет): суу түтүгү / көл / өзөн / кудук / башка (көрсөтүп жазылат)_______________________________________
Суунун шорлугу (алды чийилет): жогорку / төмөнкү
Жакын өскөн өсүмдүктөрдүн аталышы____________________________
Жакын өскөн өсүмдүктөрдөгү курт-кумурскалар (алды чийилет): мителер/курт-кумурскалар/сойлогон курттар/чегирткелер/башкалар (көрсөтүлөт)_______________________________ ___________________
Агрохимия:
Отургузуу алдында берилүүчү жер семирткич (чийилет): 
органикалык (компостирленген малдын кыгы) / химиялык
Аталышы_________________________ Ыкмасы_____________________
Датасы (к/а/ж) _______________________ Норма ______________________
Отургузуу алдында колдонулган гербициддер:
Аталышы_______________________ Ыкмасы_______________________
Датасы (к/а/ж)___________________ Норма  _______________________
Отургузулгандан кийин колдонулган гербициддер:
Аталышы________________________ Ыкмасы______________________
Датасы (к/а/ж) ______________________ Норма  ______________________
Пестициддерди колдонуу:
Аталышы ______________________ Ыкмасы_______________________
Датасы (к/а/ж) _____________________  Норма  _______________________
Тазалоо/жыйноо:
Жыйноо убагы (күнү/айы/жылы)__________________________________
Шарттары_____________________________________________________
Күндөрдүн убактысы____________________________________________
Ыкмасы    _____________________________________________________
Түшүмдүүлүгү_________________________________________________
Сапатка таасир эте турган кырдаалдар (экстремалдык аба-ырайынын шарттары, зыяндуу заттардын таасири, зыянкечтердин болуусу
ж.у.с.) ________________________________________________________



_______________

